Diari Oficial de la Generalitat Valenciana


Sumari del DOGV 8431, del 26-11-2018 (2018/10541)

Notificació de la sentència dictada en el procediment de guarda i custòdia número 31/2017.
------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10241


Organisme emissor
:   Jutjat de Violencia Sobre la Dona Número 1 de Vila-real

Tipus de document
:   Edicte

Notificació de la sentència dictada en el procediment de guarda i custòdia número 31/2017. [2018/10982]  
Procediment: família. Guarda, custòdia o aliments de fills menors no matrimonials no consensuats número 31/2017.  
De: María Teresa González Martí.  
Procuradora: Cristina Vilallave Soler.  
Contra: José Sorribes Botella.  
  
María Miranda Tauler, lletrada de l'Administració de justícia del Jutjat de Violència Sobre la Dona número 1 de Vila-real, faig saber que en aquest procediment s'ha dictat la Sentència número 13/2018, seguit a instàncies de María Teresa González Martí contra José Sorribes Botella, l'encapçalament i la dispositiva de la qual literalment són com segueix:  
  
«Sentència número 13/2018  
Macarena Mira Picó, magistrada del Jutjat de Violència Sobre la Dona número 1 de Vila-real, he vist aquestes actuacions seguides davant d'aquest jutjat amb el número 31/2017, a instàncies de María Teresa González Martí, representada per la procuradora Cristina Vilallave Soler i assistida pel lletrat Francisco Javier Hernández Hernández, contra José Sorribes Botella, declarat en situació de rebel·lia processal.  
  
  
Dispositiva  
Estime la demanda interposada per la representació processal de María Teresa González Martí, i és procedent ordenar les mesures següents:  
La guarda i la custòdia de les menors J. S. G., nascuda el 18 de febrer de 2011, i S. S. G., nascuda el 26 de juny de 2016, s'atribueix a la mare, sent la pàtria potestat compartida.  
Es fixa com a règim de visites el següent:  
El pare podrà estar en companyia de les seues filles menors caps de setmana alterns des del dissabte a les 10.00 hores fins al diumenge a les 18.00 hores, així com la meitat de les vacances escolars; en cas de desacord triarà la mare en els anys imparells i el pare en els anys parells. L'entrega i l'arreplega de les menors s'efectuarà a través d'una tercera persona mentre romanga vigent la prohibició d'aproximació.  
  
Aquest règim de visites s'entén sense perjudici dels acords a què pogueren arribar els progenitors en benefici de les menors.  
Quant a la pensió d'aliments a favor de la menor, procedeix fixar-la en 300 euros mensuals (150 euros per cada una de les menors), que haurà de pagar el pare dins dels cinc primers dies de cada mes en el compte bancari designat per la mare. Aquesta quantitat s'actualitzarà anualment segons l'índex de preus al consum fixat per l'Institut Nacional d'Estadística. Les despeses extraordinàries hauran s'hauran de pagar a mitges, entenent-se per despeses extraordinàries totes aquelles que siguen imprevistes i que, al temps, siguen necessàries o bé estiguen degudament consensuades pels progenitors.  
Tot això sense fer expressa imposició de costes processals.  
Notifiqueu aquesta sentència a les parts i feu-los saber que s'hi pot interposar un recurs d'apel·lació en el termini dels vint dies següents al de la seua notificació.  
Aquesta és la meua sentència, de què cal deixar un testimoniatge en les actuacions, que, jutjant definitivament en primera instància, pronuncie, mane i firme.  
  
Publicació. Aquesta sentència va ser pronunciada, llegida i publicada per la magistrada que la firma, mentre celebrava audiència pública el mateix dia de la data, assistida per mi, la lletrada de l'Administració de justícia. En done fe.»  
I atés que el demandat, José Sorribes Botella, es troba en parador ignorat, expedisc aquest edicte a fi que li valga de notificació de forma deguda.  
  
Vila-real, 6 de novembre de 2018.- La lletrada de l'Administració de justícia: María Miranda Tauler.